Vinio de Stephen

Vinio de Stephen (Vini stepheni, laŭ kio konata ankaŭ kiel Stifena vinio, sed ankaŭ kiel Hendersona vinio aŭ Hendersona lorio) estas specio de papagaj birdoj, en la familio Psittaculidae. Ĝi estas unu el kelkaj specioj de lorioj de la genro Vini troveblaj kiel endemio nur en Insulo Henderson en Pitkarna Insularo, Suda Pacifiko.

Ilia natura habitato estas tropikaj kaj subtropikaj humidaj foliarbaroj. Ĝi estas minacata pro habitatoperdo kaj hazarda enmeto de predantoj en la insulo.

 Aspekto 
Tiuj lorioj longas 19 cm kaj pezas 42–55 g.

Plenkreskuloj estas verdaj sur la supraj partoj, kun verdaj okcipito kaj krono. La verda koloro fariĝas flaveca ĉe la bazo kaj vosto. Ili havas verdajn subflugilojn, kun verda bendo trans la brusto, kiu varias laŭ aspekto. Ilia brusto estas ruĝa, kaj fariĝas viola direkte al iliaj abdomeno kaj femuroj. Ili havas tre oranĝan bekon kun flavaj aŭ oranĝaj okuloj.

Junaj Stefenaj lorioj havas verdajn malsuprajn partojn kun violaj aŭ ruĝaj markoj sur siaj gorĝoj kaj abdomenoj. Ilia vosto tendencas esti malhelverda. Ili havas brunajn bekojn kaj okulojn.

La krioj elsenditaj dum manĝado estas mallaŭtaj kaj pepantaj. La krioj faritaj dumfluge estas pli laŭtaj.

 Kutimaro kaj ekologio 
Tiujn loriojn malfacilas trovi en densa foliaro. Ili ĝenerale troviĝas en malgrandaj grupoj aŭ birdaroj. Ili estas konataj pro vojaĝado inter la interna foliaro kaj marbordaj palmoj por manĝi kokosojn.

 Dieto 
La dieto de la birdoj konsistas el nektaro, poleno, fruktoj, kaj larvoj de papilioj kaj de tineoj. La plimulto de la nektaro manĝata de la lorioj venas de la floroj de Scaevola sericea kaj Timonius polygamus.

 Reproduktado 
Ilia reprodukta sezono supozeble estas ĉirkaŭ aprilo aŭ komence de majo.

 Minacoj 
Tiuj lorioj estas taksitaj kiel vundeblaj fare de la IUCN. Oni supozas, ke ili havas stabilan populacion de 720-1820 individuoj. Pro ilia ekstreme limigita teritorio, la ĉefa minaco al la supervivo de la lorioj estas la hazarda enkonduko de predantoj al la insulo Henderson kaj habitatoperdo pro senarbarigo aŭ naturaj katastrofoj. Ili tamen ŝajnas esti adaptiĝintaj al la enkonduko de almenaŭ unu enpenetra predanto, nome la polinezia rato. Estis malsukcesa provo ekstermi enpenetrajn ronĝulojn de la insulo Henderson.

 Distribuado kaj habitato 
The lorikeet is endemic to Henderson Island in the Pitcairn Islands. It inhabits coconut palms as well as the dense forest on the interior of the island.

Referencoj

 Juniper & Parr (1998) Parrots: A Guide to Parrots of the World; .
 Forshaw (2006) Parrots of the World: An Identification Guide; .
 Arndt, Thomas (2001): Lexicon of Parrots. Arndt Verlag


Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Oceanio